
Privind aprobarea Studiului de Fezabilitate 

“AMENAJARE STRADA VERONICA MICLE”

Direcţia Edilitară are în program întocmirea Studiului de Fezabilitate  aferent obiectivului de investiţii “Amenajare str.Veronica Micle”. 


Strada Veronica Micle este situată în zona de nord-vest a oraşului şi face legătura între strada Bârzava şi strada Măslinului. Această stradă are o lungime de 210 m. Primul sector între strada Măslinului şi Alecu Russo are o lungime de 60 m şi un carosabil cu îmbrăcăminte bituminoasă cu defecţiuni de suprafaţă. Trotuarul amplasat pe partea nordică este din dale de beton în stare bună. 

Pe sectorul strada Alecu Russo - str. Bârzava carosabilul este o pietruire cu lăţimea de cca. 4,00 m.

Trotuarele sunt improvizate din cărămizi , dale sau lipsesc. Pe ambele părţi există şanţuri din beton racordate la canalizarea existentă .  La accesul în incinte există podeţe peste şanţ. 

Din cauza stării carosabilului (îmbrăcăminte şi lăţime) şi lipsei trotuarelor pe anumite sectoare, circulaţia rutieră şi pietonală se desfăşoară anevoios, mai ales în perioadele ploioase.

Studiul de fezabilitate se realizează în vederea creerii unor condiţii corespunzătoare desfăşurării circulaţiei pietonilor şi autovehiculelor pe tot parcursul anului, din punct de vedere al confortului şi siguranţei utilizatorilor.

Necesitatea şi oportunitatea investiţiei rezultă din cele menţionate mai sus, strada având introduse reţele de gospodărie subterană (apă, canalizare, gaz etc.).


Prin realizarea unei îmbrăcăminţi bituminoase moderne din beton asfaltic, se asigură o circulaţie corespunzătoare pe acestă stradă atât pentru autovehicule cât şi pentru pietoni şi o evacuare corespunzătoare a apelor de suprafaţă de pe carosabil.

Descrierea funcţională şi tehnologică 

Strada Veronica Micle este din pământ, parţial pietruită. Menţionăm faptul că pe acestă stradă nu este configurată partea carosabilă.


Prin tema de proiectare se solicită realizarea unei străzi colectoare de categoria III-a clasa de importanţă C cu următoarele elemente geometrice: parte carosabilă 6,0 m şi trotuare de 1,50 m. Carosabilul de 6,00 m se va realiza păstrându-se pietruirea existentă prin completare cu piatră spartă şi îmbrăcăminte bituminoasă şi realizarea de structură rutieră nouă.


În cadrul proiectului este curpinsă şi amenajarea acceselor în incinte.


Viteza de circulaţie este de 30 km/h ţinând cont de caracterul străzii. Corecţiile sunt legate de linia roşie a părţii carosabile, prin aceasta urmărindu-se realizarea scurgerii apelor în corelare cu cotele pietruirii existente.  


Apele meteorice de pe suprafaţa carosabilă sunt preluate de gurile de scurgere de pe partea carosabilă, iar de acolo vor fi dirijate  spre canalizarea existentă. Şanţurile existente din beton se menţin şi vor prelua apele pluviale de pe trotuare şi din zonele verzi.


În profil transversal strada se realizează cu profilul transversal sub formă de acoperiş cu panta transversală de 2,5 %, iar trotuarele au panta transversală de 1,0 % spre rigole.


Pe sectorul strada Măslinului – str. Alecu Russo peste carosabilul existent se va realiza un nou strat de uzură din beton asfaltic de 4 cm grosime.


După execuţia carosabilului se vor realiza marcaje la sol şi va fi completată semnalizarea prin indicatoare rutiere.
Caracteristicile principale ale construcţiilor

Principalele lucrări ce urmează a fi executate sunt:


- realizarea platformei părţii carosabile;


- realizarea suprastructurii rutiere;

- proiectarea dispozitivelor de colectare şi evacuare a apelor;

- realizarea trotuarelor;

- realizarea acceselor în incinte;

- amenajare zone verzi.


Pentru reglementarea circulaţiei rutiere şi pietonale în zonă se prevăd lucrări de marcaje şi indicatoare rutiere conform reglementărilor în vigoare.


Structura constructivă.

Strada Veronica Micle are o parte carosabilă pietruită pe o lăţime de 4,00 m, ceea ce o  face impracticabilă pentru bune perioade de timp de pe parcursul anului. În cadrul proiectului pietruirea existentă va fi completată şi acoperită cu o îmbrăcăminte bituminoasă, iar pentru realizarea carosabilului de 6,00 m se va executa o structură rutieră nouă, în completarea pietruirii existente.

Prin tema de proiectare beneficiarul solicită ca pe acestă stradă să se realizeze o îmbrăcăminte bituminoasă modernă realizată din beton asfaltic.


Elementele geometrice în profil transversal solicitate de beneficiar pentru această stradă corespund unei străzi colectoare, adică o stradă de categoria a III-a şi anume:

- partea carosabilă          6,00 m;


- panta transversală         2,5 %;


- trotuare   
          

1,50 m.



Realizarea suprastructurii

Pe acestă stradă să se realizeze o îmbrăcăminte bituminoasă din beton asfaltic. 

Pe sectorul de carosabil nou se prevede:


- 4 cm beton asfaltic B.A. 16;


- 6 cm beton asfaltic deschis B.A.D. 25;


- 20 cm piatră spartă;


- 20 cm balast;


- 7 cm strat filtrant nisip.


Pe sectorul pietruire existentă:


- 4 cm beton asfaltic B.A. 16;


- 6 cm beton asfaltic deschis B.A.D. 25;


- 10 cm piatră spartă;

- 15…20 cm pietruire existentă.

Trotuare:

- 6 cm dale din beton;

- 2 cm nisip;

- 15 cm balast.

Accese:

- 8 cm dale din beton;

- 2 cm nisip;

- 15 cm balast.


Scurgerea apelor de suprafaţă de pe zona carosabilului se realizează prin gurile de scurgere de la marginea părţii carosabile şi prin rigole care se formează între carosabil şi bordura ridicată. Pentru uşurarea evacuării apelor la marginea părţii carosabile s-a prevăzut a se executa dale din beton. Partea carosabilă s-a proiectat cu o pantă transversală de 2,5 %. Trotuarele s-au proiectat cu o pantă  a părţii carosabile de 1,0 % spre şanţurile existente. Modernizarea străzii existente va influenţa factorii de mediu prin scăderea nivelului de poluare a aerului, apei şi a vegetaţiei din zona străzii, prin reducerea emisiilor de gaze de eşapament şi praf.                                                                                                                  Valoarea totală (inclusiv TVA) a investiţiei “Amenajare str.Veronica Micle”  este estimată la 406.774 RON, reprezentând 114.701 euro.                                                                  Având în vedere faptul că finanţarea studiului de fezabilitate “Amenajare str. Veronica Micle” se face din Bugetul local aprobat pentru anul 2006, propunem aprobarea studiului de fezabilitate şi realizarea investiţiei menţionată anterior.                          

Consiliul local                         

PROIECT DE HOTARARE

      Din data de__________________

Privind aprobarea Studiului de Fezabilitate 

“AMENAJARE STRADA VERONICA MICLE”



Consiliul Local al Municipiului Timişoara

Având în vedere referatul nr. SC2006           din           2006 intocmit de către Direcţia Edilitară  din cadrul Primăriei Municipiului Timişoara;

Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, lucrări publice şi patrimoniu, Comisiei pentru administrarea domeniului public şi privat, servicii publice şi comerţ şi al Comisiei pentru administraţie locală, juridică, ordine publică, drepturile omului şi culte din cadrul Consiliului Local al Municipiului Timişoara;

În conformitate cu prevederile OUG nr.45/2003 privind finanţele publice locale, aprobată prin Legea nr.108/2004;

In conformitate cu prevederile art.38 lit. (c), (d), (f), (l) şi (m) din Legea nr.215/2001 privind administratia publică locală;

În temeiul art. 46 din Legea nr.215/2001 privind administratia publică locală;                           

HOTĂRĂŞTE:
Art. 1. Se aprobă Studiul de Fezabilitate pentru obiectivul de investiţii „ Amenajare str.Veronica Micle”, conform proiectului întocmit de SC COSMUNWEST SRL , cu caracteristicile principale şi indicatorii tehnico-economici, prevăzuţi în Anexa care face parte integrantă din prezenta hotărâre.

Art. 2. Finanţarea obiectivului de investiţii prevăzut  la art.1. se va face din Bugetul Local.

Art. 3. Cu aducerea la îndeplinire a prezentei Hotărâri se încredinţează Direcţia Edilitară şi Direcţia Economică din cadrul   Primăriei Municipiului Timişoara

Art. 4. Prezenta Hotărâre se comunică:

-
Prefecturii Judeţului Timiş

-
Secretarului Primăriei Municipiului Timişoara

-
Primarului Municipiului Timişoara

-
Direcţiei Edilitare

-
Direcţiei Economice

-
Direcţiei Urbanism

-
Direcţiei Patrimoniu

-
Serviciului Juridic 

-
Serviciului Control şi Audit Intern

-
Serviciului Centru de Informare pentru Cetăţeni

-
Mass-mediei locale

Preşedinte de şedinţă,

 Consilier

